
Către,




   BIROUL PERMANENT AL 

CAMEREI DEPUTAȚILOR

Vă înaintăm, alăturat, raportul comun asupra Propunerii legislative care prevede că aleşii locali, primarii, preşedinţii de consilii judeţene şi consilierii comunali, orăşeneşti, municipali şi judeţeni nu vor putea ocupa aceste funcţii mai mult de două mandate succesive, transmisă Comisiei pentru administraţie publică şi amenajarea teritoriului şi Comisiei juridice, de disciplină şi imunităţi, pentru dezbatere şi avizare pe fond, în procedură obişnuită, cu adresa nr. PL. x 260 din 1 septembrie 2016.
  PREŞEDINTE,



    VICEPREȘEDINTE, 

   Victor Paul DOBRE

      Nicolae-Ciprian NICA
	COMISIA PENTRU ADMINISTRAȚIE 
PUBLICĂ ȘI AMENAJAREA 
TERITORIULUI

	COMISIA JURIDICĂ, DE DIŞCIPLINĂ ŞI IMUNITĂŢI


	București, 20 septembrie 2016

Nr.4c-6/345
	București, 14 septembrie 2016

Nr.4c-11/893


R A P O R T   C O M U N 
asupra propunerii legislative care prevede că aleşii locali, primarii, preşedinţii de consilii judeţene şi consilierii comunali, orăşeneşti, municipali şi judeţeni nu vor putea ocupa aceste funcţii mai mult de două mandate succesive

În conformitate cu prevederile art. 95 din Regulamentul Camerei Deputaţilor, republicat, Comisia pentru administraţie publică şi amenajarea teritoriului şi Comisia juridică, de disciplină şi imunităţi au fost sesizate, cu dezbatere şi avizare pe fond, în procedură obişnuită, cu propunerea legislativă care prevede că aleşii locali, primarii, preşedinţii de consilii judeţene şi consilierii comunali, orăşeneşti, municipali şi judeţeni nu vor putea ocupa aceste funcţii mai mult de două mandate succesive, transmisă cu adresa nr. PL. x 260  din 1 septembrie 2016, înregistrată cu nr. 4c-6/345 din 02 septembrie 2016, respectiv nr. 4c-11/893 din 2 septembrie 2016.

Camera Deputaţilor este Primă Cameră sesizată potrivit prevederilor art.75 alin. (2) din Constituţia României şi art.92 din Regulamentul Camerei Deputaţilor, republicat.

Consiliul Legislativ avizează favorabil propunerea legislativă (nr.629/30.06.2016);


Guvernul nu susţine adoptarea acestei propuneri legislative (nr.1465/04.08.2016).


Propunerea legislativă are ca obiect de reglementare limitarea la două a numărului de mandate pe care le pot ocupa aleşii locali, primarii, preşedinţii de consilii judeţene şi consilierii comunali, orăşeneşti, municipali şi judeţeni.

         Potrivit prevederilor art.61 din Regulamentul Camerei Deputaţilor, republicat, comisiile au examinat propunerea legislativă în ședințe separate. Comisia pentru administraţie publică şi amenajarea teritoriului a examinat propunerea legislativă în şedinţa din 20 septembrie 2016, iar Comisia juridică, de disciplină şi imunităţi a examinat propunerea legislativă în şedinţa din 14 septembrie 2016.

La lucrările Comisiei pentru administraţie publică şi amenajarea teritoriului au fost prezenţi 16 deputaţi, din totalul de 20 de membri ai Comisiei.


La lucrările Comisiei juridice, de disciplină şi imunităţi au participat membrii comisiei, conform listei de prezenţă.


La dezbaterile care au avut loc au participat, în conformitate cu prevederile art. 55 din Regulamentul Camerei Deputaţilor, republicat, în calitate de invitaţi: domnul Cezar Soare şi doamna Sirma Caraman, secretari de star în cadrul Ministerului Dezvoltării Regionale și Administrației Publice.

În urma dezbaterilor şi a opiniilor exprimate, membrii Comisiilor au hotărât, cu unanimitate de voturi, respingerea Propunerii legislative care prevede că aleşii locali, primarii, preşedinţii de consilii judeţene şi consilierii comunali, orăşeneşti, municipali şi judeţeni nu vor putea ocupa aceste funcţii mai mult de două mandate succesive, deoarece în urma dezbaterilor s-a constatat că prin prevederile sale, Constituţia, nu limitează numărul de mandate pentru aleşii locali şi nici nu conţine prevederi potrivit cărora această limitare ar putea fi reglementată  prin intermediul altor acte normative, motiv pentru care o astfel de reglemetare ar putea fi considerată drept o îngrădire a dreptului de a fi ales. În acest sens, limitarea numărului de mandate pentru aleşii locali este de natură a crea premisele încălcării prevederilor art.37 din Constituţie, care stabileşte conţinutul şi limitele dreptului de a fi ales.

 În funcţie de obiectul şi conţinutul său, propunerea legislativă face parte din categoria legilor organice.

	                 PREŞEDINTE,
	        VICEPREŞEDINTE,

	              Victor Paul DOBRE
                              SECRETAR,                         


       Constantin AVRAM

	                 Nicolae-Ciprian NICA
                          SECRETAR,
                        Vasile VARGA


Consilier parlamentar, Alina Tănase                                    Consilier parlamentar, Paul Şerban

